**NOTĂ INFORMATIVĂ**

**la proiectul Hotărârii privind modificarea Metodologiei de calculare, de aprobare și de aplicare a tarifelor reglementate pentru serviciul de transport al gazelor naturale**

|  |
| --- |
| 1. ***Denumirea autorului şi, după caz, a participanților la elaborarea proiectului*** |
| Agenția Națională pentru Reglementare în Energetică |
| 1. ***Condițiile ce au impus elaborarea proiectului de act normativ şi finalitățile urmărite*** |
| În conformitate cu *art. 7 alin. (2) lit. a*) din Legea nr. 108/2016, în domeniul de reglementare a prețurilor şi tarifelor, Agenția aprobă metodologia de calculare, de aprobare şi de aplicare a tarifelor reglementate pentru serviciul de transport și distribuție a gazelor naturale.  Potrivit *art. 99 alin. (5)* din aceeași Lege, Metodologia de calculare, aprobare şi aplicare a tarifului reglementat pentru serviciul de transport al gazelor naturale trebuie să stabilească modul de determinare a tarifelor armonizate de intrare/ieșire pentru serviciul de transport al gazelor naturale, mecanismele şi metoda de stabilire a ratelor de alocare a costurilor în raport cu punctele de intrare/ieșire, modul de determinare a prețurilor de referință şi să reflecte inclusiv principiile stabilite la art. 991”.  Potrivit Art.VI. (7) din Legea cu privire la modificare unor acte normative nr. 249/2022 din motive de interes public major, precum asigurarea unui mecanism eficient de compensare între operatorii sistemelor de transport, pentru a evita efectele negative asupra veniturilor din prestarea serviciului de transport al gazelor naturale de către operatorii sistemelor de transport implicaţi, pentru a asigura recuperarea veniturilor reglementate ale fiecărui operator al sistemului de transport, pentru a încuraja utilizarea activelor care contribuie la securitatea aprovizionării cu gaze naturale, Agenţia Naţională pentru Reglementare în Energetică implementează principiile şi metoda de determinare a tarifelor armonizate pentru serviciul de transport al gazelor naturale, stabilite la art.991 şi 992 din [Legea nr.108/2016](TEXT=LPLP20160527108) cu privire la gazele naturale, precum şi reconcilierea veniturilor în cadrul mecanismului de compensare între operatorii sistemelor de transport, prevăzut la art.992 luând în considerare investiţiile în activele utilizate de către operatorii sistemelor de transport pentru prestarea serviciului de transport al gazelor naturale, realizate în conformitate cu planurile de investiţii ale acestora, dar încă neamortizate la data intrării în vigoare a prezentei legi. În acest sens, Agenţia aprobă şi pune în aplicare toate metodologiile şi actele normative de reglementare stabilite conform art.991 şi 992 din [Legea nr.108/2016](TEXT=LPLP20160527108) cu privire la gazele naturale, pentru a lua în considerare şi a asigura recuperarea costurilor de investiţii aferente conductei de transport al gazelor naturale Iaşi–Ungheni–Chişinău, ale căror costuri nu sunt încă amortizate la data intrării în vigoare a prezentei legi.  Finalitățile urmărite:   * Garantarea securității energetice a statului, în special securitatea aprovizionării cu gaze naturale; * Implementarea prevederilor legislației primare; * Evitarea suprapunerii de tarife (în cazul mai multor sisteme de transport, utilizatorii sunt obligați să rezerve capacitatea la intrare în fiecare sistem și să achite mai multe tarife de transport a gazelor naturale; * Majorarea numărului de utilizatori ai sistemului de transport al gazelor naturale al RM; * Crearea cadrului juridic necesar pentru stabilirea tarifelor armonizate de tip intrare/ieșire, care să acopere costurile suportate și venituri reglementate ale operatorilor sistemelor de transport din Republica Moldova; * Asigurarea unui mecanism viabil pentru recuperarea costurilor de investiţii aferente conductei de transport al gazelor naturale Iaşi–Ungheni–Chişinău.   Conform Articolul 991 din Legea nr. 108/2016, la stabilirea tarifelor armonizate de intrare/ieşire şi la reconcilierea veniturilor, Agenţia aplică următoarele principii:  a) recuperarea parţială sau recuperarea în exces a veniturilor aferente prestării serviciilor de transport al gazelor naturale trebuie redusă la minimum, luând în considerare, în modul corespunzător, investiţiile realizate de către operatorii sistemelor de transport titulari de licenţă pentru transportul gazelor natural.  b) nivelul tarifelor reglementate pentru serviciul de transport al gazelor naturale trebuie să asigure recuperarea la timp de către operatorii sistemelor de transport titulari de licenţă pentru transportul gazelor naturale a veniturilor aferente prestării serviciilor de transport al gazelor naturale;  c) evitarea, în măsură posibilităţilor, a diferenţelor semnificative între nivelurile tarifelor reglementate pentru serviciul de transport al gazelor naturale aplicabile pentru două perioade tarifare consecutive. |
| 1. ***Principalele prevederi ale proiectului şi evidenţierea elementelor noi*** |
| Principalele prevederi ale proiectului stabilesc:   1. modul de calculare şi aplicare a tarifelor armonizate de intrare/ieșire; 2. mecanismele şi metoda de stabilire a ratelor de alocare a costurilor în raport cu punctele de intrare/ieşire în/din reţelele de transport al gazelor naturale; 3. modul de determinare a prețurilor de referință; 4. modul de determinare al consumului tehnologic și al pierderilor de gaze naturale în rețelele de transport al gazelor naturale.   Potrivit Metodologiei, sistemul de tarife pentru serviciul de transport al gazelor naturale cuprinde tarife intrare/ieşire stabilite pentru grupul punctelor de intrare în reţelele de transport al gazelor naturale care sunt parte a sistemului unic de intrare-ieşire pentru întreg teritoriul Republicii Moldova ale OST în care se rezervă capacitatea, şi pentru grupul punctelor de ieşire din reţelele de transport în care se rezervă capacitatea. În cadrul acestui sistem fiecare OST este responsabil de reţelele de transport al gazelor naturale pe care le exploatează.  Metoda de calculare a preţurilor de referinţă reprezintă metoda de calculare aplicată acelei părţi a venitului aferent serviciilor de transport, care trebuie recuperată din tarifele pentru serviciul de transport al gazelor naturale bazate pe capacitate, în scopul determinării preţurilor de referinţă.  Preţurile de referinţă se calculează în baza metodei de calcul al preţurilor de referinţă, care este parte a metodologiei de calculare, aprobare şi aplicare a tarifelor reglementate pentru serviciul de transport al gazelor naturale. În cazul în care se organizează licitaţii, preţul de referinţă urmează a fi utilizat în calitate de preţ de rezervă pentru produsele de capacitate standard anuală pentru capacitate fermă şi ca bază pentru stabilirea preţurilor de rezervă pentru produsele de capacitate standard neanuală pentru capacitate fermă şi pentru produsele de capacitate standard pentru capacitate întreruptibilă. În cazul în care nu se recurge la organizarea de licitaţii pentru alocarea capacităţilor, preţul de referinţă urmează a fi utilizat în calitate de tarif armonizat pentru serviciul de transport pentru produsul de capacitate respectiv.  La determinarea tarifelor armonizate de intrare/ieşire se aplică aceeaşi metodă de stabilire a preţurilor de referinţă în comun pentru toţi operatorii sistemelor de transport titulari de licenţă pentru transportul gazelor naturale care exploatează reţelele de transport al gazelor naturale în cadrul sistemului unic de intrare/ieşire. Agenţia aplică metoda de stabilire a preţului de referinţă în funcţie de distanţa medie ponderată bazată pe capacitate.  Pentru determinarea tarifelor armonizate de intrare/ieşire, Agenţia stabileşte veniturile reglementate pentru fiecare operator al sistemului de transport titular de licenţă pentru transportul gazelor naturale care urmează a fi recuperate prin tarifele respective, în baza metodei plafonării veniturilor. Veniturile reglementate respective vor fi stabilite reieşind din costurile de capital, care se calculează separat pentru fiecare operator al sistemului de transport titular de licenţă pentru transportul gazelor naturale, precum şi din costurile de întreţinere şi de exploatare. Costurile de capital pentru fiecare operator al sistemului de transport titular de licenţă pentru transportul gazelor naturale includ costurile constituite din amortizarea şi din rentabilitatea mijloacelor fixe şi a imobilizărilor necorporale ale operatorului sistemului de transport titular de licenţă pentru transportul gazelor naturale, obţinute urmare a realizării investiţiilor.  În perioada de valabilitate a Metodologiei, în funcție de evoluția tranzacțiilor de pe piață cu produse de capacitate standard zilnică și intrazilnică, la stabilirea tarifelor pentru produsele respective se pot aplica diferiți coeficienți de multiplicare, dar nivelul acestora nu va depăși 3. Valorile acestor coeficienți de multiplicare se aprobă prin hotărâre separată adoptată în conformitate cu art. 9 din Legea nr. 108/2016 privind gazele naturale.  La fel, în perioada de valabilitate a prezentei Metodologii, în funcție de evoluția tranzacțiilor de pe piață a diferitelor produse, pot fi aplicați factori sezonieri. În acest caz, OST (urile) vor transmite Agenției toate datele și documentele solicitate. Factorii sezonieri se calculează și se aprobă prin hotărâre separată în conformitate cu articolul 9 din Legea cu privire la gazele naturale  Pentru asigurarea aplicării corespunzătoare a aceleiași metode de calculare a prețului de referință în comun, se va institui un mecanism eficient de compensare între OST. În cadrul mecanismului de compensare între OST, un OST licențiat este obligat să plătească altor OST licențiați compensația aprobată de Agenție. |
| 1. ***Fundamentarea economico-financiară*** |
| Fundamentarea economico-financiară este pe larg descrisă în analiza impactului la proiect care este parte a prezentei note informative. |
| 1. ***Modul de încorporare a actului în cadrul normativ în vigoare*** |
| Hotărârea privind modificarea Metodologiei de calculare, de aprobare și de aplicare a tarifelor reglementate pentru serviciul de transport al gazelor naturale va intra în vigoare la data aprobării acesteia de către Consiliul de Administrație al Agenției Naționale pentru Reglementare în Energetică avînd în vedere termenul limitat stabilit pentru ANRE să-și aducă actele sale normative de reglementare în concordanţă cu art.99–992 din [Legea nr.108/2016](TEXT=LPLP20160527108) cu privire la gazele naturale.  Concomitent, Hotărârea Consiliului de administrație al Agenției Naționale pentru Reglementare în Energetică nr. 24/2000 privind aprobarea Metodologiei normării consumurilor tehnologice şi pierderilor tehnice la transportarea gazelor naturale prin conductele magistrale ale Republicii Moldova va fi abrogată. |
| 1. ***Avizarea și consultarea publică a proiectului*** |
| La data de 23.12.2022 ANRE a publicat anunțul privind inițierea elaborării proiectului modificării Metodologiei de calculare, aprobare și aplicare a tarifelor reglementate pentru serviciul de transport al gazelor naturale, care va implementa principiile și metoda de determinare a tarifelor armonizate pentru serviciul de transport al gazelor naturale în conformitate cu art. 991- art. 992 din Legea nr. 108/2016.  Proiectul de modificare a Metodologiei și Analiza Impactului au fost publicate pe pagina oficială a ANRE şi supuse consultării cu autoritățile competente și alte părți interesate în conformitate cu Legea privind transparența în procesul decizional nr. 239/2008, Legea privind actele normative nr. 100/2017 și Codul rețelelor de gaze natural aprobat prin Hotărârea ANRE nr. 420/2019.  Agenţia a expediat spre consultare şi avizare, în adresa Ministerul Energiei, Consiliul Concurenței, furnizorilor de gaze naturale, operatorilor sistemelor de transport Inspectoratul de Stat pentru Supravegherea Produselor Nealimentare şi Protecția Consumatorilor, Confederația Națională a Patronatului - Proiectul Hotărîrii și Analiza Impactului.  Astfel orice persoană interesată va avea posibilitatea de a accesa documentele respective şi de a prezenta propuneri și obiecții pe marginea lor, inclusiv prin intermediul poştei electronice, la adresa electronica indicată în faxogramă.  Analiza impactului și Proiectul Hotărârii au trecut avizul pozitiv al Comisiei de stat pentru reglementarea activității de întreprinzător.  În conformitate cu exigențele pct. 334-406 din Codul rețelelor de gaze naturale, ANRE a efectuat consultările publice ale proiectului de modificare a Metodologiei și a expediat documentul de consultare Comitetului de reglementare al Comunității Energetice. |
| 1. ***Constatările expertizei anticorupție*** |
| Constatările expertizei Centrului Național Anticorupție nr. 06/2/4934 din 24.03.2023 au fost luate în considerare la definitivarea proiectului. |
| 1. ***Constatările expertizei juridice*** |
| Constatările expertizei Ministerului Justiției nr.04/02-2471 din 23.03.2023 au fost luate în considerare la definitivarea proiectului Hotărârii ANRE. |

**Veaceslav UNTILA**

**Director general**